Suchinthana/ta-wikipedia huggingface dataset:
சாந்தினி தமிழரசன்

சாந்தினி தமிழரசன் (Chandini Tamilarasan) என்பவர் இந்தியத் தமிழ் நடிகை ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். இவர் இயக்குநர் பாக்யராஜின் சித்து+2 (2010) படம் மூலம் அறிமுகமானார். (2010), நான் ராஜாவாகப் போகிறேன் (2013) என்ற திரைப்படத்திலும் நடித்துள்ளார்..

தொடக்க கால வாழ்வு 
இவர், தமிழரசன் (தந்தை) என்பவருக்கும், பத்மாஞ்சலி (தாய்) என்பவருக்கும் மகளாகப் பிறந்தவர் ஆவார். சென்னை, நுங்கம்பாக்கத்தில் வளர்ந்த இவர் அண்ணா சாலை, சர்ச் பார்க், தூய இருதய மேல்நிலைப் பள்ளியில் படித்தார். சென்னை, எத்திராஜ் மகளிர் கல்லூரியில் காட்சித் தொடர்பியல் பாடத்தில் தனது இளங்கலைப் பட்டம் பயின்றார்.

தொழில் வாழ்க்கை 
இவர் தனக்கு 17 வயதாகும் போது, 2007 ஆம் ஆண்டில் நடைபெற்ற சென்னை அழகிப்போட்டியில் போட்டியாளர்களில் ஒருவராக இருந்தார். ஆனால், முதல் மூன்று இடங்களில் தேர்வாகவில்லை. அதன் பிறகு 2009 ஆம் ஆண்டில் தமிழ் தொலைக்காட்சி ஒன்றில் நடைபெற்ற நேரலை நிகழ்ச்சி ஒன்றில் கலந்து கொண்டார். இதன் பிறகு இயக்குநர் பாக்யராஜிடம் இருந்து அழைப்பு வந்து தனது புதிய முயற்சிக்காக திரைத்துறைக்கான தோற்ற அமைப்பு சோதனையில் கலந்து கொண்டார். பின்னதாக அவர் பாக்யராஜிடம் தனது திறமையை நிரூபித்து சித்து +2 திரைப்படத்தில் நடிக்க ஒப்பந்தம் ஆனார். இத்திரைப்படத்தில் பாக்யராஜின் மகன் சாந்தனு பாக்யராஜ் உடன் கதாநாயகியாக நடித்தார். இத்திரைப்படம் சிறிது தாமதத்திற்குப் பின் திசம்பர் 2010 இல் திரைக்கு வந்தது. சராசரியான விமர்சனங்களைப் பெற்ற இத்திரைப்படம் வசூலில் மிகவும் பின்தங்கியே இருந்தது. 2010 ஆம் ஆண்டின் நடுவில் அவர் படித்துறை என்ற புதிய படமொன்றில் நடிக்க ஒப்பந்தமானார். இத்திரைப்படத்தில் புதியவர்கள் அறிமுகமாக படத்தை முன்னணி நடிகர் ஆர்யா தயாரித்தார். இப்படம் திரைக்கு வரவில்லை. இவருக்கு நிறைய வாய்ப்புகள் வந்த போதிலும், அவற்றை மறுத்து விட்டு தனது படிப்பைத் தொடர்ந்து முடிக்க கல்லூரிக்குச் சென்றார். தனது பட்டப்படிப்பை 2014 ஆம் ஆண்டில் முடித்தார்..

மேற்கோள்கள் 

1992 பிறப்புகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
சென்னை நடிகைகள்
திருமுல்லவாரம்

திருமுல்லவாரம் (Thirumullavaram) (തിരുമുല്ലവാരം) இந்தியாவின் தெற்குப் பகுதியில் உள்ள கேரள மாநிலத்தில் கொல்லம் நகர்புறத்தின் ஒரு பகுதியாகும். கொல்லம் நகரத்திலிருந்து 6 கிலோமீட்டர் தொலைவில் இந்த இடம் அமைந்துள்ளது. இந்த இடம் நீந்துவதற்கு வசதியான, மிக அமைதியானதும், பாதுகாப்பானதுமான கடற்கரை ஆகும். டிஸ்கவரி தொலைக்காச்சி அலைவரிசை உலகின் மிகவும் அழகான 10 கடற்கரைகளில் ஒன்றாக திருமுல்லாவரம் கடற்கரையைத் தேர்ந்தெடுத்துள்ளது.

சொற்பிறப்பியல் 
முந்தைய காலத்தில் திருவாங்கூர் அரசரான திரு மார்த்தாண்ட வர்மர் என்பவரின் பாதுகாவலர்களாக இருந்த "திருமல்லன்மார்" என்பவர்களின் பெயரிலிருந்து இந்த இடத்தின் பெயரானது வந்தது. திருமுல்லவாரம் கடற்கரையின் அழகின் காரணமாக அரசர் தனது ஓய்வு நேரத்தை இந்த இடத்தில் கழிப்பார். மற்றுமொரு சொற்பிறப்பியல் வரலாறானது திரேதயுகத்தில் சீதாதேவியார் இராவணன் புஷ்பக விமானத்தில் தன்னைக் கடத்திச் செல்லும் போது, இராமர் வழியை அறியும் வண்ணம் தனது தலையில் சூடியிருந்த முல்லைப்பூவை எறிந்து சென்ற போது அது இந்த இடத்தில் விழுந்ததால் இப்பெயர் பெற்றது எனவும் கூறப்படுகிறது.

காண வேண்டிய இடங்கள் 
திருமுல்லவாரத்தின் மிக முக்கியமான அடையாளமாக மகாவிஷ்ணுவின் ஆலயம் விளங்குகிறது. ஆலயத்தின் பின்புறத்தில் அரபிக் கடலில் இருந்து ஒரு சில அடிகள் தொலைவில் ஒரு குளம் உள்ளது. திருமுல்லவாரம் கடற்கரை அதன் ஆழமில்லா நீர்ப்பரப்பின் காரணமாக மூச்சு விடுவதற்கான வசதிகளுடன் நீரில் குதித்து விளையாடும் விளையாட்டுக்குப் பிரபலமாக உள்ளது. கார்கிடகா சடங்குகளுக்குரிய மலையாள ஆண்டின் கார்கிடா மாதத்தில் (சூலை–ஆகத்து மாதங்களில்) அமாவாசை அன்று திருமுல்லவாரம் கடற்கரையில் வழிபடுவதற்குரிய தங்கள் மூதாதையர்களின் நிறைவேறாத ஆசைகளை தீர்க்கும் விதமாக நேர்த்திக்கடன் செலுத்துவதற்காகக் கூடுகின்றனர்.'திருமுல்லவாரம் ஃபெடே' என்பது இங்கு நடைபெறும் மற்றொரு முக்கிய நிகழ்வாகும். இந்நிகழ்வு ஒவ்வொரு ஆண்டும் மார்ச் அல்லது ஏப்ரல் மாதத்தில் நடைபெறும் திருவோண மகோத்சவத்தில் 10-ஆம் நாள் கொண்டாட்டமாகும். பாரம்பரிய முறைப்படி கொடியேற்றும் நிகழ்வும் நடைபெறும். மகாவிஷ்ணு ஆலயத்திற்கு அருகாமையில் உள்ள கடற்கரை மிகவும் புகழ் பெற்றதாகும். இந்த ஆலயமானது பரசுராமரால் கடலிலிருந்து உயர்த்தி உருவாக்கப்பட்ட ஏழு ஆலயங்களுள் ஒன்று என நாட்டுப்புறக் கலை வடிவங்கள் தெரிவிக்கின்றன.

மேற்கோள்கள் 

கேரளம்
கேரள மாநிலத்திலுள்ள ஊர்களும் நகரங்களும்
வரிக் கழுதைப்புலி

வரிக் கழுதைப்புலி (striped hyena, கையீனா கையீனா) என்பது வட ஆப்பிரிக்கா, கிழக்கு ஆசியா, மத்திய கிழக்கு நாடுகள், காகசஸ், மத்திய ஆசியா, இந்திய துணைக் கண்டம் ஆகிய பகுதிகளில் காணப்படும் ஒரு விலங்காகும்.  இது வேகமாக அழிந்து வரக்கூடிய இனமாக பன்னாட்டு இயற்கைப் பாதுகாப்பு சங்கத்தினால் வகைப்படுத்தப்பட்டுள்ளது. உலக அளவில் பரந்து காணப்படும் இவ்வகை விலங்குகள் தற்செயலாகவோ, வேண்டுமென்றோ தொடர் துன்புறுத்துதலுக்கு ஆளாகின்றன. மேலும், இதன் அடுத்தடுத்த தலைமுறைகளில் 10 சதவிகித விலங்குகள் தொடர்ச்சியான அழிவாய்ப்பை நோக்கி சென்றுகொண்டுள்ளது எனத்தெரிய வருகிறது.

பொதுவாக இவ்வகை கழுதைப்புலிகள் உருவத்தில் மிகச் சிறிதாகக் காணப்பட்டாலும், பேரினங்கள் இழந்த சில பாலூட்டியின் குணங்களை பழமை மாறாமல் அப்படியே கொண்டுள்ளது. மிகச்சிறிய தலையைக் கொண்ட இவைகள் ஒவ்வொன்றும் உணவுக்காக தனித்தனியே விலங்குகளை வேட்டையாடும் குணத்தை கொண்டிருக்கும். மிக அரிதான நிகழ்வுகளிலேயே மனிதர்கள் மீது இதன் தாக்குதல் இருக்கும். கோடிட்ட கழுதைப்புலி என்பது ஒரு இணையுடனே வாழும் விலங்காகும். ஆண் மற்றும் பெண் கழுதைப்புலிகள் தங்கள் குட்டிகளை வளர்ப்பதில் ஒன்றுக்கொன்று உதவிக்கொள்கின்றன. கோடிட்ட கழுதைப்புலிகள் பொதுவாக முழுமையான இருட்டில் மட்டுமே தன்னை வெளிப்படுத்திக்கொள்ளும். சூரிய உதயத்திற்கு முன்பு மீண்டும் அதன் குகைக்குள் சென்று விடும். பொதுவாக இறந்த அல்லது சாகும் தருவாயிலுள்ள விலங்குகளையே உணவாகக் கொண்டாலும் மிகப்பெரிய விலங்குகளுடனான போட்டியில் தனித்தே போராடும்.

மத்திய கிழக்கு மற்றும் ஆசிய நாடுகளின் உட்புறங்களிலும் கோடிட்ட கழுதைப்புலிகள் முக்கியத்துவம் வாய்ந்ததாக உள்ளது. சில பகுதிகளில், இவற்றின் குரல் மற்றும் உடல் பாகங்களைப் பற்றி பல மாயாஜால கதைகள் உலாவுகின்றன.

மேலும் இவ்விலங்கினைப் பற்றி "செபுஉவா" அல்லது "சிவோவா" என எபிரெய விவிலியத்தில் குறிப்புகள் காணப்படுகிறது,  இருப்பினும் ஆங்கில மொழிபெயர்ப்பு செய்யப்பட்ட பைபிள்களில் இக்குறிப்புகள் காணப்படவில்லை. பண்டைய கிரேக்கர்கள் இதை  "க்ளானோஸ்" மற்றும் "இனா- ஹைனா" என்று குறிப்பிடுவது தெரிய வருகிறது. மேலும் அனத்தோலியா பகுதியின் ஏஜீயான் கடற்பிரதேசங்களிலும் இதைப் பற்றிய தகவல்கள் அறிய வருகின்றன.

மேற்கோள்கள்

இந்தியப் பாலூட்டிகள்
கிராசுமேனைட்டு

கிராசுமேனைட்டு (Grossmanite) என்பது  CaTi3+AlSiO6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிராசுமேனைட்டு கனிமம் பைராக்சென் குழு கனிமங்களில் மிகவும் அரிதாகக் கிடைக்கும் கனிமம் என்றும் இக்குழுவைச் சேர்ந்த கனிமங்களில் தைட்டானியம் மிகுந்து காணப்படும் உறுப்பினர் என்றும் கருதப்படுகிறது.  டிசுடாரைட்டுடன் (Ti2O3) மூவிணைதிறன் தைட்டானியம் கொண்ட ஒரு தனித்துவமிக்க கனிமமாக கிராசுமேனைட்டு கருதப்படுகிறது. கனிமங்களில் காணப்படும் தைட்டானியம் பொதுவாக பிரத்தியேகமாக நான்கிணைதிறன் கொண்டே அமைந்திருக்கும். தாவிசைட்டு, எசெனைட்டு, குசிரோயிட்டு போன்ற பிற பைராக்சென் குழு கனிமங்களில் கிராசுமேனைட்டு மட்டுமே தைட்டானியம் வரிசையொத்த கனிமமாக உள்ளது. கிராசுமேனைட்டு, டிசுடாரைட்டு இரண்டுமே பிரபலமான ஆலென்டெ என்ற விண்விழ்கல்லில் இருந்து பெறப்பட்டவையாகும்.

மேற்கோள்கள் 

கால்சியம் கனிமங்கள்
தைட்டானியம் கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்
பைராக்சென் குழு கனிமங்கள்
இனோசிலிக்கேட்டுகள்
கல்யாண் (இயக்குநர்)

கல்யாண் (Kalyaan) என்பவர் ஒரு தமிழ்த் திரைப்பட இயக்குநர் ஆவார். இவர் 2014 ஆம் ஆண்டு முதல் தமிழ்த் திரைப்படங்களை இயக்கி வருகிறார். வணிகரீதியாக வெற்றியடைந்த இவரது படங்களான குலேபகாவலி (2018) மற்றும் ஜாக்பாட் (2019) ஆகியவற்றில் இவர் கவனம் ஈர்த்தார்.

இயக்கிய திரைப்படங்கள்

மேற்கோள்கள் 

தமிழ்த் திரைப்பட இயக்குநர்கள்
வாழும் நபர்கள்
தமிழ்நாட்டுத் திரைப்பட இயக்குநர்கள்
பூஜா பேடி

பூஜா பேடி பாலிவுட்டின் முன்னாள் நடிகையாவார் (பிறப்பு: 1970). தொலைக்காட்சி நிகழ்ச்சிகளிலும், பத்திரிக்கைகளிலும் பங்கேற்றுள்ளார். நடிகர் கபீர் பேடி இவரது தந்தையாவார். தாயார் புரோத்திமா பேடி இந்தி மொழியில் பிக் பாஸ் என்ற புகழ் பெற்றத் தொலைக்காட்சி நிகழ்ச்சியாளர்.

வாழ்க்கையும் தொழிலும்

ஆரம்ப கால வாழ்க்கையும் தொழிலின் தொடர்ச்சியும் (1970–2006)
நடிகர் கபீர்பேடிக்கும் நடிகையும் இந்திய செவ்வியல் நடனக் கலைஞருமான புரோத்திமா பேடி என்பாருக்கும் மகளாக மும்பையில் பிறந்தார். சமூகவியலில் அக்கறையுள்ள செயல்பாட்டளராக இவர் தன்னை வெளிபடுத்திக்கொண்டுள்ளார். மும்பையிலுள்ள பெசன்ட் மாண்டிசோரி கல்வி நிலையத்தில் ஆரம்பக் கல்வியை பயின்று பின்னர் சானவார் என்ற ஊரிலுள்ள லாரன்ஸ் பள்ளியில் படிப்பை முடித்துள்ளார். 1991 ஆம் ஆண்டிலிருந்து 1995 வரை பாலிவுட் திரைப்படங்களுக்கான பல விளம்பரங்களுக்கும் பிரச்சாரங்களுக்கும் பணியாற்றியுள்ளார். எய்ட்ஸ் பற்றிய விழிப்புணர்வை ஏற்படுத்தும் ஒரு பிரசாரத்திற்காக நடித்த காமசூத்ரா ஆணுறை விளம்பரப் படத்திற்காக இவர் நினைவுபடுத்தப்படுகிறார். கேரி ஆன் பாப்பா',  வாவ் வாட் எ கேர்ள்  மற்றும்  பெங்காலி ஜாத்ரா  போன்ற நாடகங்களில் அவர் நடித்துள்ளார்.
ஜக் முந்த்ரா  என்பவர் இயக்கிய  விஷ்கன்யா (1991) என்ற திரைப்படத்தில் அறிமுகமானார். 1993 ஆம் ஆண்டில் அவர் அமீர் கான் உடன் ஜோ ஜீதா வோஹிகி சிகந்தர் படத்தில் நடித்ததற்காக அந்த ஆண்டின் சிறந்த துணை நடிகைக்கான பிலிம்பேர் விருதுக்கு பரிந்துரைக்கப்பட்டார். மேலும் லூட்ரே (1993) மற்றும்  ஆத்தாங்க் ஹாய் ஆத்தாங்க் (1995) போன்ற படங்களிலும் நடித்துள்ளார்.

திருப்பம் தந்த பாத்திரம் மற்றும் தொலைக்காட்சி நிகழ்ச்சிகள்(2006-11)

2000 ஆவது ஆண்டில் இவர் தனது தாயின் புரோத்திமா பேடி நினைவாக  டைம்பாஸ்  என்ற நிகழ்ச்சியைத் தொகுத்து வழங்கினார். டைம்ஸ் ஆஃப் இந்தியா, ஹிந்துஸ்தான் டைம்ஸ்  மற்றும்  மிட் டே போன்ற பத்திரிக்கைகளில் எழுதி வந்துள்ளார். 2000 ஆவது ஆண்டில், "எல்ஆபீஸர்" "ஃபெமினா" மற்றும் "தி வீக்"' போன்ற பத்திரிகைகளுக்கு பல கட்டுரைகளை எழுதியுள்ளார். இவர் அமிதாப் பச்சன் உடன் கருத்து முரண்பாடு கொண்டிருந்தார்.

2005 ஆம் ஆண்டில், ஹனீஃப் ஹிலால் என்பவருடன் நாக் பாலியே  என்ற திரைப்படத்தில் இடம் பெற்றார். 2006 ஆம் ஆண்டின் தொடக்கத்தில் பேடி ஜலக் டிக்லா ஜா  படத்தில் இடம் பெற்றார், அதன்பிறகு 2011 இல் ஃபியர் ஃபேக்டர்: கட்ரோன் கே கிலாடி ' என்ற நிகழ்ச்சியிலும், இந்தி தொலைக்காட்சியில் ஒளிபரப்பான "பிக் பாஸ்" இன் 5வது நிகழ்ச்சியின் ஒரு பிரபலமான போட்டியாளராகவும் தோன்றினார். "பிக் பாஸ் வீட்டில் 8 வாரங்கள் தங்கியிருந்த பின்னர் வெளியேற்றப்பட்டார்

சொந்த வாழ்க்கை
பேடி 1990 ஆம் ஆண்டில் தான் சந்தித்த ஃபர்ஹான் இப்ராஹிம் ஃபர்னீச்சர்வாலா என்பவரை மணந்து கொண்டார்.. இவருக்கு 1997 ஆம் ஆண்டில்  அலியா ஃபர்னீச்சர்வாலா என்ற மகள் பிறந்தார். பின்னர் 2000 ஆம் ஆண்டில் ஒமர் இப்ராஹிம் என்ற மகன் பிறந்தார்.. 2003 ஆம் ஆண்டில் பேடி மற்றும் ஃபர்ஹான் இடையே விவாகரத்து ஏற்பட்டது.

மேற்கோள்கள் 

1970 பிறப்புகள்
வாழும் நபர்கள்
இந்தித் திரைப்பட நடிகைகள்
இந்தியத் தொலைக்காட்சி நடிகைகள்
அபர்ணா சென்

அபர்ணா சென் (Aparna Sen, 25 அக்டோபர், 1945) இந்திய திரைப்பட இயக்குநரும், திரைக்கதை எழுத்தாளரும், நடிகையுமாவார். வங்காளத் திரையுலகில் இவர் ஆற்றிய பெரும்பணிகளால் அறியப்படுகிறார். 1960, 1970 களில் இவர் முன்னணி நாயகியாக வலம்வந்தவர். வங்காளத் திரைப்பட பத்திரிக்கையாளர் சங்கம்  வழங்கிய எட்டு விருதுகளைப் பெற்றுள்ளார். இவற்றில் சிறந்த நடிகைக்கான ஐந்து விருதுகள், இரண்டு சிறந்த துணைநடிகைக்காக விருதுகள், ஒரு வாழ்நாள் சாதனையாளர் விருது ஆகியவையும் அடங்கும். மேலும் இவர்  திரைப்படத்திற்கான தேசிய விருதுகள் ஒன்பதும், சிறந்த இயக்குநருக்கான ஒன்பது பிலிம்பேர் விருதுகளையும் பெற்றுள்ளார். இந்தியாவின் நான்காவது சீரிய விருதான பத்மஸ்ரீ விருதினை 1987 ஆம் ஆண்டு இந்திய அரசாங்கம் இவருக்கு வழங்கியது.

திரைப்படத் துறையில்

நடிகை
அபர்ணா சென் 1961 இல் தீன் கன்யா என்ற வங்காளப் படத்தில் அறிமுகம் செய்யப்பட்டார். ஆயினும் 1969 இல் அபராஜிதா திரைப்படம் இவருக்கு மிகப்பெரிய வெற்றியைத் தேடித்தந்தது. 1970 இல் வெளிவந்த ஆரண்யர் தின் ராத்திரி (1970) என்ற திரைப்படத்தின் மூலம் வங்காளத்தின் சிறந்த நடிகையாகத் தன்னை நிலைநிறுத்திக் கொண்டார். மேலும் 
 ஏக்னே பின்ஞார் [1971]
 ஏகோனி[1971]
 ஜெய் ஜெயந்தி [1971] 
 மேம் ஷாஹேப் [1972]
 ஜிபான் சாய்கடே [1972]
 வசந்த பிலாப் [1973] 
 சோனார் கஞ்ச்சா [1973]
 சுஜாதா [1974]
 அலோர் திக்கானா [1974]
 கஜல்லட்டா[1975]
 ராக் அனுராக்[1975]
 ஜன ஆரண்யா [1976]
 அஜஸ்ரா தன்யபாத் [1977]
 பிராக்ஸி, [1977]
 மனோகர் டைக் [1984]
 ஏகாந்தோ அபான் [1987]
 ஸ்வெட் பதரேர் தாலா[1992]

ஆகியவை இவரது சிறந்த நடிப்பை வெளிப்படுத்திய குறிப்பிடத்தக்க படங்களாகும்.

மேலும் 1984 இல் இந்திரா, 1989 இல் காரி தியே கின்லம், 1999 இலேக் தின் அச்சானக், 1991 இல் மஹாபிரிதிபி,  1995 இல்  உனிஷி ஏப்ரல், 2000 இல் பரோமிதர் ஏக் தின், 2001 இல் தித்லி, 2009 இல் அந்தாஹூன், 2014 இல் சதுஷ்கான் ஆகிய படங்களில் இவரது பணிக்காக மிகச்சிறந்த விமர்சனத்தையும் பாராட்டுகளையும் பெற்றார்.

இயக்குநர் 
1981 முதல் திரைப்படங்களில் நடித்துக்கொண்டே கூடுதலாக திரைப்படங்களை இயக்கவும் செய்தார் இவர் இயக்கிய முதல் படம் 36 சௌரிங்கீ லேன் என்பதாகும். இப்படம் இவருக்கு  சிறந்த இயக்குநருக்கான  தேசியத் திரைப்பட விருதினைப் பெற்றுத்தந்தது. மேலும் பரோமா, சதி, யுகாந்த், பரோமிதார் ஏக் தின், மிஸ்டர் அண்ட் மிசஸ் ஐயர், தி ஜப்பனீஸ் வைஃப், இதி மிருணாளினி, கொய்னார் பாக்‌ஷோ, ஆகிய படங்கள் ஒரு சிறந்த வெற்றி இயக்குநராக இவரை அடையாளப்படுத்தியது. மிஸ்டர் அண்ட் மிசஸ் ஐயர் படத்துக்காக  இரண்டாவது தேசியத் திரைப்பட விருதினைப் பெற்றார்.

மேற்கோள்கள் 

1945 பிறப்புகள்
வாழும் நபர்கள்
வங்காளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தேசிய திரைப்பட விருது வென்றவர்கள்
பிலிம்பேர் விருதுகள் வென்றவர்கள்
இந்தியப் பெண் திரைப்பட இயக்குநர்கள்
இந்தியப் பெண் திரைக்கதை எழுத்தாளர்கள்
பத்மசிறீ விருது பெற்ற கலைத் துறையினர்
20 ஆம் நூற்றாண்டின் இந்திய நடிகைகள்
21 ஆம் நூற்றாண்டு இந்தியப் பெண் எழுத்தாளர்கள்
20-ஆம் நூற்றாண்டு இந்தியப் பெண் எழுத்தாளர்கள்
பேக்ரேசனைட்டு

பேக்ரேசனைட்டு (Bagrationite) என்பது ஆல்லனைட்டு கனிமத்தின் ஒரு வகையாகும். சியார்ச்சிய இளவரசர் பீட்டர் பேக்ரேசனி 1847 ஆம் ஆண்டு இக்கனிமத்தைக் கண்டறிந்தார் . இவரைப் பெருமைப்படுத்தும் வகையில் கனிமத்திற்கு பேக்ரேசனைட்டு எனப்பெயரிடப்பட்டது .

மேற்கோள்கள் 

கால்சியம் கனிமங்கள்
இலந்தனைடு கனிமங்கள்
இட்ரியம் கனிமங்கள்
அலுமினியம் கனிமங்கள்
இரும்பு(II,III) கனிமங்கள்
ஒற்றைச்சரிவச்சுக் கனிமங்கள்
எபிடோட்டு குழுக் கனிமங்கள்
பைமண்டைட்டு

பைமண்டைட்டு (Piemontite) என்பது Ca2(Al,Mn3+,Fe3+)3(SiO4)(Si2O7)O(OH).  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சுப் படிகத்திட்டத்தில் உருவாகும் சோரோசிலிக்கேட்டு வகைக் கனிமமாக இக்கனிமம் வகைப்படுத்தப்படுகிறது. எபிடோட்டு குழு வகையில் இடம்பெற்றுள்ள தனிமங்களில் பைமண்டைட்டு கனிமமும் ஒர் உறுப்பினராகும். பன்னாட்டு கனிமவியல் சங்கம் பைமண்டைட்டு கனிமத்தை  Pmt என்ற குறியீட்டால் அடையாளப்படுத்துகிறது.  

சிவப்பும் செம்பழுப்பும் கலந்த வண்ணத்தில் அல்லது கருஞ்சிவப்பு வண்ணம் கொண்டதாக பைமன்டைட்டு தோன்றுகிறது. கணாணாடி போல பளபளப்பை வெளிபடுத்துகிறது. 
இத்தாலி நாட்டிலுள்ள ஆசுட்டா சமவெளி மண்டலத்தின் செயிண்ட்-மார்செல் நகரில் அமைந்துள்ள பிரபோர்னாசு சுரங்கத்தில் முதன் முதலாக இக்கனிமம் கண்டறியப்பட்டது.      

கிரீன்சிசுட்டு, ஆம்பிபோலைட்டு போன்ற உருமாற்றத் தோற்றம் கொண்ட உருமாறிய பாறைகளிலும், உருமாறிய எரிமலைப் பாறைகளின் தாழ்வெப்பநிலை நீர்வெப்ப நரம்புகளிலும்  பைமண்டைட்டு காணப்படுகிறது.  மாங்கனீசு கனிமத்தின் உருமாற்ற தொடுகைப் பாறைகளிலும் இக்கனிமம் காணப்படுகிறது.எபிடோட்டு, திரெமோலைட்டு, கிலாவ்கோபேன், ஆர்த்தோகிளேசு, குவார்ட்சு மற்றும் கால்சைட்டு போன்ற கனிமங்கள் பைமன்டைட்டுடன் பெரும்பாலும் கலந்து காணப்படுகின்றன.

மேற்கோள்கள் 

எபிடோட்டு குழுக் கனிமங்கள்
கால்சியம் கனிமங்கள்
அலுமினியம் கனிமங்கள்
மாங்கனீசு கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்
செங்கன்னூர் மகாதேவர் கோயில்

செங்கன்னூர் மகாதேவர் கோயில், செங்கண்ணூர் சிவன் கோயில் அல்லது செங்கன்னூர் பகவதி கோயில் என்பது, கேரளாவின் ஆலப்புழாவின் செங்கன்னூர் நகரில் அமைந்துள்ள சிவாலயம் ஆகும். இங்குள்ள பகவதியும்) புகழ்பெற்றவள் என்பதால், இது பகவதி கோயிலாகவும் கருதப்படுகின்றது. மானுடப் பெண்டிருக்கு ஏற்படும் மாதவிடாய் இங்குள்ள பகவதிக்கும் ஏற்படுகின்றது என்பது அதிசயம் ஆகும். ஆண்டின் வருடாந்திர விழா, டிசம்பர் - ஜனவரி மாதங்களில் இருபத்தெட்டு நாட்கள் இடம்பெறுகின்றது.

சிறப்பு
கேரள மாநிலத்தில் உள்ள தேவார வைப்புத்தலமாகும்.  

இத்தலம் விறன்மிண்ட நாயனார் அவதரித்த திருத்தலமாகும்.

தொன்மம்
இங்கு வீற்றிருக்கும் பகவதியே கண்ணகியாக அவதரித்தாள். கண்ணகி விண்ணுலகுக்கு ஏகிய  திருச்செங்குன்றம் இதுவே என்று சொல்லப்படுகின்றது. மானுடப்பெண்ணாக  அவதரித்தவள் என்பதாலேயே இத்தேவிக்கும் மாதவிலக்கு ஏற்படுகின்றது ஐம்பொன்னாலான தேவியின் விக்கிரகம், "பெருமாச்சுதன்" என்பவரால் இக்கோயிலுக்குக் கொணரப்பட்டது. பொதுவாக கோவில்களுக்கு தலபுராணம் என்பது ஒன்றுதான் இருக்கும். ஆனால், கேரளாவின், ஆலப்புழா செங்கன்னூரில் அமைந்திருக்கும் பகவதியம்மன் கோவில் குறித்து மூன்று விதமான தல வரலாறுகள் சொல்லப்படுகின்றன.

கட்டுமானம்

சிவாலயமான செங்கன்னூர் திருத்தலத்தில் ஈசன் கிழக்கு நோக்கி அருள்புரிய, அவர் சன்னதிக்குப் பின்னால் மேற்கு நோக்கியவளாக பகவதி வீற்றிருக்கின்றாள். திருச்சுற்றில், சாஸ்தா, பிள்ளையார், நீலக்கிரீவன் முதலானோர் வீற்றிருக்கின்றனர். கோயிற்சுவரை அண்டி சுற்றம்பலம் அரங்கும், கோயிற்பகுதியைச் சூழ நாலம்பலமும் அமைந்திருக்கின்றன. ஆலயக்கூரையிலும் சில தூண்களிலும், பாரத - இராமயணச் சிற்பங்கள் விளங்குகின்றன.  பரிவார தேவதை சன்னிதிகளாக கணபதி, ஐயப்பன், கிருஷ்ணர், நீலக்கிரீவன், சண்டிகேஸ்வரன், நாகர் மற்றும் கங்கா ஆகியவை உள்ளன.

விழாக்கள்
ஈசனுக்கு மூன்று, தேவிக்கு இரண்டு என்று அன்றாடம் ஐந்து சரப்பலிகள் (பூசைகள்) இடம்பெறுகின்றன. "திருப்பூத்து ஆராட்டு" என்பது, இக்கோவிலுக்கு மட்டுமே சிறப்பான, தேவியின் மாதவிலக்கு வைபவம் ஆகும். அம்மூன்று நாட்களும் தேவியின் திருமுன் மூடப்படும். திருப்பூத்து சிந்திய தேவியின் வெண்ணிறாடை, புனிதமாகப் போற்றப்படுகின்றது.. மாதமொரு முறை நிகழ்ந்துவந்த திருப்பூத்து, அண்மைக்காலமாக, மூன்று அல்லது நான்கு மாதங்களுக்கு ஒருமுறை மட்டுமே நிகழ்வதாகச் சொல்லப்படுகின்றது. திருப்பூத்து நிகழ்ந்த நான்காம் நாள், தேவி திருக்குளத்தில் நீராட்டப்படுவதும், பின் மகளிர் தாலப்பொலி ஏந்தி வணங்குவதும் நிகழும். தனு மாதத்து திருவாதிரையில் நிகழும் கொடியேற்றத்துடன் ஆரம்பமாகும் வருடாந்திர உற்சவம், 28 நாட்கள் தொடர்ந்து, மகர மாதத்து திருவாதிரையில் நிகழும் "ஆறாட்டுடன்" (தீர்த்த உற்சவம்) முடிவுறுகின்றது.

மேலும் பார்க்க
 108 சிவன் கோயில்கள்
 கண்ணகி
 பகவதி அம்மன்
 கொடுங்கல்லூர் பகவதி கோவில்

அடிக்குறிப்புகள்

வெளி இணைப்புகள்
செங்கனூர் பகவதி அம்மன் கோவில் வரலாறு
செங்கன்னூர் பகவதி 

ஆலப்புழை மாவட்டத்திலுள்ள சிவன் கோயில்கள்
தேவார வைப்புத் தலங்கள்
108 சிவன் கோயில்கள்
கிளினோசோயிசைட்டு

கிளினோசோயிசைட்டு (Clinozoisite) என்பது Ca2Al3(Si2O7)(SiO4)O(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிளினோசோயிசைட்டானது கால்சியம் அலுமினியம் சோரோசிலிக்கேட்டு கனிம அணைவுச் சேர்ம வகைக் கனிமம் ஆகும். தொடர்ச்சியான திண்மக்கரைசல் தொடராக இது உருவாகிறது. இதனுடன் அலுமினியத்தில் உள்ள இரும்பு(III) பதிலீடு செய்யப்பட்ட எபிடோட்டும் கலந்துள்ளது. அலுமினியம் எபிடோட்டு என்ற பெயராலும் இதை அழைக்கலாம்.
 
அலுமினியம் தளத்தில் மாங்கனீசு(III)  பதிலீடு செய்யப்பட்டதால் தோன்றும் இளம் சிவப்பு சாயலுடன் கிளினோதுலைட்டு என்ற வகை கனிமம் உருவாகிறது.  
ஆத்திரியாவின் கிழக்கு தைரோல் என்ற சிற்றூரில் முதன் முதலில் கண்டறியப்பட்டது. ஒற்றைச் சாய்வு படிக அமைப்புடன் சோயிசைட்டு போன்ற தோற்றத்துடன் காணப்பட்ட்தால் இக்கனிமத்திற்கு கிளினோசோயிசைட்டு என்ற பெயர் சூட்டப்பட்டது. 

பாறைகளில் இக்கனிமம் தோன்றும்போது தாழ்ந்த முதல் நடுத்தரமான பிராந்திய உருமாற்றத்திற்கு உட்படுகிறது. உயர் கால்சியம் படிவுப்பாறைகளுடன் தொடர்பு உருமாற்றத்திலும் உள்ளது. பிளாகியோகிளேசு கனிமத்தின் திருத்தப்பட்ட வடிவமான சாசுரைட்டு கனிமத்தொகுப்பிலும் கிளினோசோயிசைட்டு தோன்றுகிறது.
 
கிளினோசோயிசைட்டும் பரகோனைட்டு கனிமமும் இணைந்து காணப்படுகின்றன என்று  யேடெயிட்டைக் கொண்டுள்ள பைரோக்சென் கனிமங்களால் அறியமுடிகிறது. கீழ்கண்ட வினையின் மூலம் குவார்ட்சு மற்றும் நீரை விடுவிப்பதன் மூலம்  இலாவ்சோனைட்டிலிருந்து இவை வருவிக்கப்படுகின்றன :

4CaAl2Si2O8(H2O)2 + NaAlSi2O6 <=> 2Ca2Al3Si3O12(OH) + NaAl3Si3O10(OH)2 + SiO2 + 6H2O

பன்னாட்டு கனிமவியல் சங்கம் கிளினோசோயிசைட்டு கனிமத்தை Czo என்ற குறியீட்டால் அடையாளப்படுத்துகிறது.

மேற்கோள்கள் 

எபிடோட்டு குழுக் கனிமங்கள்
சோரோசிலிக்கேட்டுகள்
கால்சியம் கனிமங்கள்
அலுமினியம் கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்
குளிர்கால மேகங்கள்

குளிர்கால மேகங்கள் (Kulirkaala Megangal) என்பது 1986 ஆண்டைய இந்திய தமிழ்த் திரைப்படமாகும். இப்படத்தை ஸ்ரீதர் இயக்க, கே. எஸ். சீனிவாசன் மற்றும் கே. சிவராமன் ஆகியோர் தயாரித்தனர். இப்படத்தின் முதன்மைப் பாத்திரங்களில் அர்ஜுன் மற்றும் சாதனா ஆகியோர் நடித்தனர். இசையமைப்பை சங்கர் கணேஷ் மேற்கொண்டார்.

நடிகர்கள் 

 அர்ஜுன்
 சாதனா
 காஞ்சனா
 வனிதா
 ஜெய்சங்கர்
 தேங்காய் சீனிவாசன்
 மனோரமா
 வெண்ணிற ஆடை மூர்த்தி

இசையமைப்பு 
இப்படத்துக்கு சங்கர் கணேஷ் இசையமைத்தார்.

மேற்கோள்கள்

வெளி இணைப்புகள் 

 

இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
1986 தமிழ்த் திரைப்படங்கள்
ஸ்ரீதர் இயக்கிய தமிழ்த் திரைப்படங்கள்
அர்ஜூன் நடித்த தமிழ்த் திரைப்படங்கள்
ஜெய்சங்கர் நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
மனோரமா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
ஹரிகதா கலாட்சேபம்

ஹரிகதா காலட்சேபம் (Harikatha),  திருமாலின் அவதாரக் கதைகளை கூறும் ஹரிகதை என்பது இயல், இசை, நாடகம் ஆகிய மூன்றும் கலந்த கலவையாகும். மக்களிடையே  பக்தி மார்க்கத்தை பரப்புவதில் ஹரிகதா காலட்சேபம் முன்னிலை வகித்தது.

ஹரிகதைக்கும், உபன்யாசம் அல்லது ஆன்மீகச் சொற்பொழிவுகளுக்கும் வேறுபாடு உண்டு. உபன்யாசம் செய்பவர் உரைநடையில் பேசுவதில் மட்டும் வல்லுனராக இருந்தால் போதும். ஆனால் ஹரிகதா காலட்சேபம் செய்பவரோ உரையாற்றுவதிலும்,  பாடுவதிலும், பாவனைகளை வெளிப்படுத்தி நடிப்பதிலும், சமயத்தில் நடன முத்திரைகளை அபிநயிப்பதிலும்கூட வல்லுனராக இருக்கவேண்டும். மேலும் வடமொழி, தெலுங்கு போன்ற பன்மொழியில்  வித்தகராக இருத்தல் மிகச்சிறப்பு. வேதங்கள், சுலோகங்கள், கீர்த்தனைகள், ராக ஆலாபனைகள், தமிழ், தெலுங்கு பாடல்கள், மராத்திய அபங்கங்கள், இந்தி பஜன்கள் என்று அனைத்தையும் அறிந்தவராக இருப்பதோடு, அவற்றை அளவோடு பயன்படுத்துவதில் திறமையானவராக இருத்தல் வேண்டும். குறிப்பாக இதிகாசங்கள் மற்றும் புராணக் கதைகளை மக்களிடையே சுவையுடன் எடுத்துக் கூறவேண்டும்.   பக்கவாத்தியங்களுடன் ஹரி கதை வித்தகர் உணர்ச்சிபூர்வமாக நவரசங்களையும் வெளிப்படுத்தும் போது நிகழ்ச்சி சிறப்பாக அமையும்.

பெரும்பாலும் ஹரிகதைக்கு பக்கவாத்தியங்களாக மிருதங்கமும், ஹார்மோனியமும் மட்டுமே பயன்படுத்தப்பட்டு வந்தன. பின்னாளில் ஆர்மோனியத்தின் பதிலாக வயலினும், சுருதி பெட்டியும் ஆக்கிரமித்துவிட்டது.

இந்து தொன்மவியலில்
 முதன்முதலில் ஹரிகதையை நாரதரே  இசைத்துப் பாடி மூவுலகங்களில் பரப்பியவர் என இந்து தொன்மவியல் மூலம் அறியப்படுகிறது.
 வால்மீகியின் இராமாயணக் காவியத்தில், இரட்டையர்களான லவன் மற்றும் குசன், இராமகதையை, இராமனின் அயோத்தி அரசவையில் இசைத்துப் பாடினர் என அறியப்படுகிறது.

வரலாறு
கிபி 15-ஆம் நூற்றாண்டுகளில், தக்காணத்தின் தற்கால மகாராட்டிரா மற்றும் கர்நாடகா பகுதிகளில், புரந்தரதாசர், ஜெயதேவர், கனகதாசர், துக்காராம் போன்ற வைணவ அடியார்களால் ஹரிகதை இசைத்துப் பாடி பரப்பப்பட்டது.

பதினேழாம் நூற்றாண்டில் தஞ்சாவூர் மராத்திய மன்னர்கள் (1674–1855)  தமிழகத்தை ஆண்டபொழுது,  ஹரிகதா காலட்சேபங்கள் "பஜனை சம்பிரதாயத்தோடு" தமிழ்நாட்டிற்கு  அறிமுகமாயின.

தற்கால ஆந்திரப் பிரதேசத்தின் கடற்கரை மாவட்டங்களில் 19-ஆம் நூற்றாண்டுகளில் தெலுங்கு மொழியில் ஹரிகதை பரவியது.

ஹரிகதா காலட்சேபம் செய்வதில் புகழ்பெற்றவர்கள்
 இலக்குமனாச்சாரி
 திருப்பழனம் பஞ்சாபகேச பாகவதர்
 மாங்குடி சிதம்பர பாகவதர்
 பிச்சாண்டார்கோவில் முத்தையா பாகவதர்
 திருவையாறு அண்ணாச்சாமி பாகவதவர்
 எம்பார் சிறீரங்காச்சாரியார்
 கோனூர் சீதாராம சாஸ்திரி 
 சூலமங்கலம் வைத்தியநாத பாகவதர்
 டி. எஸ். பாலகிருஷ்ண சாஸ்திரி
 கிருபானந்த வாரியார்
 எம்பார் விஜயராகவாச்சாரியார் 
 சந்தான கோபாலாச்சாரியார்
 சரஸ்வதிபாய்
 பத்மாசினிபாய்

அடிக்குறிப்புகள்

மேற்கோள்கள்

 
 
 Harikatha: its origins and development, by Kalaimamani B. M. Sundaram. Publisher	Vidwan R.K. Srikantan Trust, 2001.
 
 Harikatha : Samarth Ramdas' Contribution to the Art of Spiritual Story-Telling by Meera Grimes. Indica Books, 2008. .

வெளி இணைப்புகள்
 Article on Harikatha
 Art of rendering Harikatha  at தி இந்து

இந்து பண்பாடு
கலைகள்
சிறு இந்தியப் புனுகுப்பூனை

இந்திய சிறிய புனுகுப் பூனை என்ற விலங்கு தெற்கு மற்றும் தென்கிழக்கு ஆசியாவில் பரவலாக காணப்படுகின்றன. விவசாய நிலங்களையும் அதை ஒட்டிய நிலப்பரப்புகளிலும் அதிக அளவிலாக பரந்து விரிந்து வசித்து வந்தாலும் ஐயுசிஎன் என்ற அமைப்பு மிக வேகமாக அழிவைச் சந்தித்துவரும் ஒரு விலங்காக இதைப் பட்டியலிடுகிறது. இந்திய சிறிய புனுகுப் பூனை மரபணு ரீதியாக மோனோடிபிக் டேக்ஸன் வகையைச் சார்ந்தது.

பண்புகள் 
இந்திய சிறிய புனுகுப் பூனைகள், வெண்மை, பழுப்பு மற்றும் பழுப்பு நிற சாம்பல் நிறத்தில் காணப்படும். மேலும் இதன் உடலின் பக்கவாட்டில் கருப்பு அல்லது பழுப்பு நிறப் புள்ளிகளைக் கொண்ட நீண்ட நீள்வட்ட கோடுகள் காணப்படும். வழக்கமாக ஒவ்வொரு பக்கத்திலும் நான்கு மற்றும் ஐந்து வரிசைகளுடன் வெவ்வேறு கோடுகளுடன் காணப்படும். ஒருசிலவற்றில் தெளிவில்லாத கோடுகளும் புள்ளிகளும் காணப்படும்.காதுகளுக்கு பின்னால் இரு தடித்த கோடுகளும்,தொண்டைப் பகுதியில் ஒன்றும் காணப்படும்.இதன் உடலின் கீழ் பகுதி பழுப்பு அல்லது சாம்பல் நிறத்தைக் கொண்டிருக்கும், உடலின் மீதிப்பகுதி பெரும்பாலும் சாம்பல் நிறத்தில் இருக்கும்.இதன் காதுகள் சிறியதாகவும் வட்ட வடிவிலும் பளபளப்புடனும் அதன் கண்களுக்கு அருகில் அமைந்திருக்கும். இதன் கால்கள்  பழுப்பு அல்லது கருப்பு நிறமாகக் காணப்படும்.இதன் வால் மோதிர வடிவ கோடுகள் கொண்ட ஒன்று முதல் ஒன்பது கொண்ட எண்ணிக்கையிலும் அவை கருப்பு மற்றும் வெண்மை நிறமாகவும், மிக நீண்டதாகவும் இருக்கும்..

வாழ்விடங்கள் மற்றும் பரவுதல்  
இது இந்தியாவின் பெரும்பாலான பகுதி, இலங்கை, மியான்மார், தாய்லாந்து, கம்போடியா, வியட்நாம், தென் மத்திய சீனா , மற்றும் தைவான். போன்ற இடங்களில் பெருமளவில் காணப்படுகின்றன. வரலாற்று ரீதியாகவே  பூட்டான், வங்காளம், மலேசியா, ஜாவா மற்றும் பாலி, போன்ற பகுதிகளில் இவைகள் பெருமளவில் தென்படுவதில்லை. சிங்கப்பூர்  போன்ற பகுதிகளில் இதன் தற்போதைய நிலை தெளிவாக அறிய முடியவில்லை. நேபாளம் நாட்டின் சிட்வான் தேசிய பூங்காவில் இது பரவலாக புல்வெளிகள் மற்றும் சால்  மரங்களில் காணப்படுகின்றன. ஜம்மு மற்றும் காஷ்மீர் மாநிலத்திலுள்ள டச்சிகம் தேசிய பூங்காவில் மீன் வளம் மிக்க நதிக்கருகில் முதல் முறையாக காணப்பட்டுள்ளதை பதிவு செய்யப்பட்டது. இது இந்தியாவின் மேற்குத் தொடர்ச்சி மலைகளில், தமிழ்நாட்டின் ஆனமலை புலிகள் காப்பகம் மற்றும் காலக்காடு முண்டந்துரை புலிகள் காப்பகம் மற்றும் கேரளா பாரம்பிகுளம் வனவிலங்கு சரணாலயம் மற்றும் சின்னார் வனவிலங்கு சரணாலயம் போன்ற இடங்களில் காணப்பட்டுள்ளதை 2008 ஆம் ஆண்டில் மேற்கொண்ட ஆய்வுகள் முடிவு செய்கின்றன.

முதுமலை புலிகள் சரணாலயத்தில் இவ்விலங்கினங்கள் பனிக்கட்டிகள் நிறைந்த இலையுதிர் காடுகள், குறைந்த அளவு பசுமையான புல்வெளிகள் மற்றும் முட்கள்  நிறந்த வனப்பகுதிகளில் மற்றும் தண்ணீர் தென்படும் கிராமப்புற பகுதிகளிலும் தென்படுகின்றன. மியான்மரிலுள்ள ஹிலாகா தேசிய பூங்காவின் கலப்பு இலையுதிர் மற்றும் மூங்கில் காடுகளில் இவைகள் இருப்பது பதிவு செய்யப்பட்டுள்ளது.

சுற்றுச்சூழல் மற்றும் நடத்தை 

இந்திய சிறிய புனுகு பூனைகள் பெரும்பாலும் இரவு நேரங்களில் தனது உணவத்தைத் தேடி நிலப்பரப்பு மற்றும் தரையில் உள்ள துளைகள், பாறைகளிலுள்ள பூச்சியினங்களை உணவாகக் கொள்ளும்

உணவு முறை 
சிறிய இந்திய சிறியபுனுகு பூனைகள் எலிகள், பறவைகள், பாம்புகள், பழம், வேர் மற்றும் அழுகிய உடல்கள் ஆகியவற்றை உட்கொள்ளும்..

இனப்பெருக்கம்
பொதுவாக நான்கு அல்லது ஐந்து குட்டிகளை ஒரே சமயத்தில் ஈன்றெடுக்கும். இதன் வாழ்நாள் எட்டு முதல் ஒன்பது ஆண்டுகள் ஆகும்.

மேற்கோள்கள்

புனுகுப்பூனைகள்
நிக்கோல் பரியா

நிக்கோல் எஸ்டெல்லா ஃபரியா (Nicole Estelle Faria, பிறப்பு: 9 பிப்ரவரி, 1990) இந்தியாவின் புகழ்பெற்ற விளம்பர மாதிரியும், திரைப்பட நடிகையும் ஆவார். பெங்களூரில் பிறந்த இவர் உலக அழகியாக 2010 இல் தேர்ந்தெடுக்கப்பட்டார். மேலும் கிளீன் அண்ட் கிளியர், ஜான்சன் அண்ட் ஜான்சன் நிறுவனத்தின் அழகு சாதனப் பொருட்கள் ஆகியவற்றின் விளம்பரத்தூதர் ஆவார். சுவிட்சர்லாந்து நாட்டின் ஆடம்பரப் பொருட்கள், கைக்கடிகாரங்கள் ஆகியவற்றுக்கான உலக விளம்பரத் தூதுவராக உள்ளார். இவர் எல்லெ, வோக், காஸ்மோபாலிட்டன், ஜகார்த்தா ஃபேஷன் வீக், மேன்ஸ் வொர்ல்ட் மேகசின் உள்ளிட்ட பன்னாட்டு ஆடை அலங்காரம் தொடர்பான இதழ்களில் அட்டைப்படங்களில் இடம்பெற்றுள்ளார். 2014 ஆம் ஆண்டிற்கான கிங் ஃபிஷர் மாத நாட்காட்டியில் இவரது படங்கள் இடம்பெற்றன. மேற்கு வாங்காளம், கொல்கத்தாவில் இரபீந்திர சரோவர் ஏரியில் மாசுகளினால் ஏற்படும் தீங்குகள் குறித்த விழிப்புணர்வை ஏற்படுத்துவதில் குறிப்பிட்ட பங்களிப்பை வழங்கினார்.

2018 ஜனவரியில் இவர் முதன்முதலாக ஓர் இந்தியராக உலக அழகிப் பட்டம் 2010 வென்றமைக்காக இந்தியக் குடியரசுத் தலைவர் ராம்நாத் கோவிந்த்தால் விருது வழங்கப் பெற்றார். இந்தியாவின் மகளிர் மற்றும் குழந்தைகள் மேம்பாட்டு அமைச்சகம் மேற்கொண்ட விரிவான ஆய்வுக்குப் பின்னர், அவர்களின் சாதனைக்காக இந்தியாவின் 112 பெண்கள் நாட்டின் முதல் பெண்கள் எனக் கௌரவிக்கப்பட்டனர். அவர்களில் நிக்கோல் ஃபரியாவும் ஒருவராவார்.

தொழில்
நிக்கோல் ஃபரியா தனது 15 ஆம் வயதில் ஆடை அலங்காரத் துறையில் நுழைந்தார்.  டில்லி, மும்பை, கொழும்பு, இலங்கை ஆகிய இடங்களில் இத்துறையில் பணிபுரிந்தார். உலக அழகிப் போட்டியாளர் என்பதால் பாலிவுட் திரைப்படங்களில் இவருக்கு வாய்ப்புகள் வந்தடைந்தன.

ஒரு பேட்டியில் மிஸ் எர்த் பட்டம் வென்றபின் உங்கள் வாழ்க்கை எவ்வாறு மாறியுள்ளது என்ற கேள்விக்கு “எனது வாழ்க்கை நிறைய மாறிவிட்டது. வெற்றிக்குப் பின்  எனக்கு நல்ல வேலை கிடைத்தது. மேலும் மேலும் நான் பணிசெய்துகொண்டே இருக்கிறேன். புதிய சூழல், புதிய மக்களைச் சந்தித்து வருகிறேன். உலகெங்கும் பயணித்து புதிய இடங்களைக் காண்கிறேன். பல்வேறு பாரம்பரியம் மற்றும் கலாச்சாரத்தின் சுவையை அனுபவிக்கிறேன். மிகவும் திருப்தியாக உணர்கிறேன்.” என அவர் பதிலளித்தார்.

எல்லெ, வோக், காஸ்மோபாலிட்டன், உள்ளிட்ட பன்னாட்டு ஆடை அலங்காரம் தொடர்பான இதழ்கள் இவரைப் படம்பிடித்துள்ளன. லக்மே காஸ்மெடிக், வில்ஸ் லைஃப்ஸ்டைல் இண்டியா ஃபேஷன் வீக், கொழும்பு ஃபேஷன் வீக் ஆகிய நிறுவனங்களின் வெளியீட்டு விழா அலங்கார நடை மேடைகளில் மாதிரியாக நடைபயின்றுள்ளார். நவம்பர் 2010 இல்  மடிக்கணினி நிறுவனமொன்றின் தொலைக்காட்சி விளம்பரத்திற்காக ஃபரியாவின் படங்கள் பயன்படுத்தப்பட்டன.

மேற்கோள்கள்

வாழும் நபர்கள்
1990 பிறப்புகள்
பெங்களூர் நபர்கள்
இந்தித் திரைப்பட நடிகைகள்
உலக அழகி
சிள்வண்டு

சிள்வண்டு என்பது கிரைலிடே குடும்பத்தைச் சார்ந்த ஒரு வகைப் பூச்சி. இப்பூச்சி வெட்டுக்கிளியோடு தூரத் தொடர்பு உடையவை.

வாழ்விடம் 
இவை புல்வெளி, புதர்கள்,காடுகள், சதுப்பு நிலங்கள், குகைகள் போன்ற இடங்களில் உள்ளன. டிராபிக் பகுதியில் 55 டிகிரிக்குள் இப்பூச்சி வாழ்ந்து வருகிறது.மலேசிய கோலாலம்பூரில் இப்பூச்சியில் 88-க்கும் அதிகமான இனங்கள் உள்ளன. இப்பூச்சிகள் இரவு நேரத்தில் அதிகமாக இயங்குகின்றன.

உடல் அமைப்பு 
சிலிண்டர் வடிவ உடலும் உருளைத் தலையும் நீளமான உணர்ச்சி கொம்புகளும் கொண்டது. இப்பூச்சி வகையில் 900 இனங்கள் விவரிக்கப்பட்டுள்ளது.

வாழ்வு முறை 
இவை அனைத்துண்ணிகளாகவும் தாவர உண்ணிகளாகவும் வாழ்கின்றன.சில இனங்கள் பறக்கும் தன்மை கொண்டுள்ளது. ஆண் பூச்சிகள் ஒலி எழுப்பக் கூடியவை. இப்பூச்சிகள் முட்டையிட்டு குஞ்சு பொரிக்கக்கூடியவை.

மேற்கோள்கள் 

பூச்சிகள்
சுவாமிநாத தேசிகர்

சுவாமிநாத தேசிகர் எனும் "'சூசை' (Swaminatha Desikar, "Susai ) (19ம் நூற்றாண்டு), வளவனூர் என்ற இடத்தில் தமிழ் வளர்க்கும் தேசிகர் குடும்பத்தில் பிறந்தவர் ஆவார்.

வாழ்க்கை வரலாறு

குடும்பப் பின்னணி 
சுவாமிநாத தேசிகர்  தென்னிந்தியாவில் தமிழ்நாட்டில் மயிலம் அருகிலுள்ள வளவனூர் எனும் கிராமத்தில் பழையான சைவ சித்தாந்தத்தைப் பின்பற்றும் தேசிகர் குடும்பத்தில் 19ம் நூற்றாண்டின் மத்தியில் பிறந்தவர்.  சுவாமிநாத தேசிகரின் தந்தையார் மக்களாலும் பல மொழியியல் அறிஞர்களாலும் மதிக்கப்பட்ட சைவ சமய தத்துவவாதியும் சிற்பியுமான சுந்தரேசனார் ஆவார்.  தமிழின் சிறந்த கவிஞரான வேலையர் அவரது தாத்தா ஆவார்.

சுவாமிநாத தேசிகரின் பெரிய தாத்தாவான சிவப்பிரகாசர் "கற்பனைக் களஞ்சியம்" என்று தமிழ் அறிஞர்களால் போற்றப்படும் துறைமங்கலம் சிவப்பிரகாச சுவாமிகள் சிற்றிலக்கியப் புலவர். இவர், "கவி சார்வ பெளமா", "நன்னெறி சிவப்பிரகாசர்", "துறைமங்கலம சிவப்பிரகாசர்" என்று பலவாறாக அழைக்கப்பட்டார். தமிழகத்தில் சைவ வளர்ச்சிக்கு வித்திட்ட சமய குரவர்களான சம்பந்தர், சுந்தரர், அப்பர் மற்றும் மாணிக்கவாசகர் ஆகிய நால்வருக்கும் "நால்வர் நான்மணி மாலை" என்ற கவிதை நூலை இவர் எழுதினார். இவர் முப்பதிற்கும் மேற்பட்ட சைவ சமயச் சார்புள்ள நூல்களை இயற்றியுள்ளார். அவற்றில் ஒன்றான 'திருச்செந்தூர் நீரோட்டக யமக அந்தாதி (உதடு ஒட்டாமல் பாடப்படும் ஒரு செய்யுள் முறை) முறையில் முப்பது வெண்பா முறையிலமைந்த பாடல்களை இயற்றியுள்ளார். மேலும் "நன்னெறி", இயேசு மத நிராகரணம் போன்ற  நூல்களையும் எழுதியுள்ளார். 
புதுச்சேரி அருகில் உள்ள நல்லாற்றூர் எனும் ஊரில் தனது 32 ம் வயதில் முக்தியடைந்தார்.

இளமைப் பருவம்
சுவாமிநாத தேசிகர் அனைத்து கலைகளையும் தனது இளமையிலேயே கற்றுத் தேறினவரானார். அக்காலத்தின் தலைசிறந்த தத்துவவாதியாக திகழ்ந்த அவர் சிறந்த சிற்பியுமாவார். சைவ சித்தாந்த பிரிவினராக இருந்தபடியால் அனைத்து கோவில்களிலும் ஆன்மிகச் சொற்பொழிவுகள் செய்தும் வந்தார். அவரது பெரிய தாத்தா எழுதிய இயேசு மத நிராகரணம் என்ற நூலிலிருந்தே பெரும்பாலும் சொற்பொழிவாற்றி வந்த அவர் பின்பு கிறித்தவ மதக் கருத்துக்களால் கவரப்பட்டு 1884 ஆம் ஆண்டு கிறித்தவத்தை தழுவினார்.

இறுதி வருடங்கள்
சுவாமிநாத தேசிகர் தனது 79ம் வயதில் திருக்கோவிலூர்ல் மறைந்தார்.

எழுத்தாக்கங்கள்
சுவாமிநாத தேசிகர் மூன்று புத்தகங்களும் பல்லேறு கூத்துக்கதைகளையும் எழுதியுள்ளார்.

புத்தகங்கள்
ஞானசௌந்தரி கூத்துக்காவியம்
இயேசுவின் உயிர்ப்பு
நான் ஏன் கிறித்தவனானேன்

மேற்கோள்கள் 

1860 பிறப்புகள்
1939 இறப்புகள்
தமிழ் எழுத்தாளர்கள்
விழுப்புரம் மாவட்ட நபர்கள்
காந்தி சந்தை

காந்தி மார்கெட் அல்லது காந்தி சந்தை என்பது தமிழ்நாட்டின், திருச்சிராப்பள்ளி நகரில் உள்ள ஒரு சந்தையாகும்.

வரலாறு 
இந்த சந்தையானது திருச்சிராப்பள்ளியில் 1868 முதலே சிறிய அளவில் சந்தை செயல்பட்டுவந்துள்ளது. அடுத்துவந்த 50 ஆண்டுகளில் திருச்சி நகரின் மக்கள்தொகை பெருகியதையடுத்து, 1927ஆம் ஆண்டு இந்த சந்தை விரிவுபடுத்தப்பட்டது.

அப்போது நீதிக்கட்சியின் துணைத் தலைவராக இருந்த ரத்தினவேல் தேவர், திருச்சி நகராட்சித் தலைவராக இருந்தார். அப்போது சில நிகழ்ச்சிகளில் கலந்துகொள்ள தமிழகம் வந்த காந்தியை அழைத்துவந்து விரிவுபடுத்தப்பட்ட சந்தையை 1927இல் காந்தியைக் கொண்டு திறந்து வைத்தார். காந்தி இந்தச் சந்தையைத் திறந்தது முதல் அவரது பெயரிலேயே காந்தி மார்கெட் என அழைக்கப்படத் தொடங்கியது. காந்தி சந்தையை திறந்து வைத்ததற்கான அடிக்கல் சந்தை முகப்பில் இன்றும் உள்ளது.

காந்தியின் மரணத்துக்குப் பிறகு மார்கெட்டின் நுழைவாயிலில் அவரது நினைவாக அமைக்கப்பட்ட ஒரு சிலையை, 1953 அக்டோபர் 30 அன்று அன்றைய தமிழக முதல்வர் ராஜாஜி திறந்துவைத்தார்.

இடமாற்றம் 
இந்த சந்தை இருந்த இடமானது நகரின் மையப்பகுதியில் இருந்ததால் நெரிசலுக்கு உள்ளாகி வந்தது. இதனால் இந்த சந்தையை திருச்சி–திண்டுக்கல் தேசிய நெடுஞ்சாலையில் கள்ளிக்குடி என்ற இடத்தில் புதியதாக அமைக்க திட்டமிடப்பட்டது. இந்தத் திட்டத்தின்படி 65 கோடி ரூபாய் திட்டமதிப்பீட்டில் மத்திய வணிக வளாகம் சுமார் 10 ஏக்கர் பரப்பளவில் கட்டப்பட்டு 2017ஆம் ஆண்டு திறக்கப்பட்டது. இந்த புதிய சந்தை வளாகத்தில், தரைத்தளம், முதல் தளம் என இரண்டு தளங்களில் மொத்தம் ஆயிரம் கடைகள் கட்டப்பட்டுள்ளன. பழங்கள் மற்றும் காய்கறிகளைப் பாதுகாக்கக் குளிர்பதனக் கிடங்குகள், மின்னாக்கிகள், சரக்குகளை ஏற்றி, இறக்குவதற்கு வசதியாக மின் தூக்கிகள், தொழிலாளர்களுக்கு ஓய்விடம், கழிப்பிடம், உணவகம் ஆகியவை அமைக்கப்பட்டுள்ளன.

மேற்கோள்கள் 

திருச்சிராப்பள்ளி நகரம்
சந்தைகள்
எஸ். எம். முகம்மது செரிப்

எஸ்.எம். முஹம்மது ஷரிப் ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1967 ஆம் ஆண்டு இராமநாதபுரம் மக்களவைத் தொகுதியில் சுயேட்சையாக போட்டியிட்டும், 1971 தேர்தலில் பெரியகுளம் மக்களவைத் தொகுதியிலிருந்து,இந்திய ஒன்றிய முஸ்லிம் லீக் சார்பாக வேட்பாளராக போட்டியிட்டு மக்களவைக்கு தேர்ந்தெடுக்கப்பட்டார்.

பிறப்பு
15 ஜூலை 1924 ஆம் ஆண்டு முஹம்மது மதார் இராவுத்தருக்கு மகனாக மதுரையில் கரீம்ஷா பள்ளி தெருவில் பிறந்தார்.

கல்வி
மதுரை அமெரிக்கன் கல்லூரியிலும், பீகார் ராஞ்சி கல்லூரியிலும் கல்வி பயின்றார்.

பொறுப்புகள்
 1961-1963 மதுரை நகர முஸ்லிம் லீக் தலைவர் 
 1963  மதுரை மாவட்ட முஸ்லீம் லீக் செயலாளர் மற்றும் இந்திய ஒன்ரிய முஸ்லிம் லீக் தமிழ்நாடு பிரிவின் மாநில துணை செயலாளர்
 1964-1969 மதுரை நகராட்சி முனிசிபல் கவுன்சிலர்
 1967-1970 இராமநாதபுரம் மக்களவைத் தொகுதி நாடாளுமன்ற உறுப்பினர்
 1967-1968-1969 தென்மண்டல இரயில்வே ஆலோசனை குழு மற்றும் பயணர்கள் குழு உறுப்பினர் 
 1968-1969 வெளிநாட்டு வர்த்தக மற்றும் வழங்கல் குழு
 1970 சுகாதாரம் மற்றும் குடும்ப திட்டமிடல் 
 1953-1967 மதுரை மத்திய சிறைச்சாலையில் மத மற்றும் ஒழுக்கவியல் சீர்திருத்தம் 
 1968-1970 மதுரை மாவட்ட வேலைவாய்ப்பு பரிவர்த்தனை குழு
 1970 மதுரை மண்டல தொலை தொடர்புத்துறை ஆலோசனை குழு
 1970 இராமநாதபுரம் மாவட்ட சிரிய ரக தொழிற்சாலைகள் ஆலோசனை குழு
 1971 பெரியகுளம் மக்களவைத் தொகுதி நாடாளுமன்ற உறுப்பினர்

மேற்கோள்கள்

4வது மக்களவை உறுப்பினர்கள்
5வது மக்களவை உறுப்பினர்கள்
தேனி மாவட்ட நபர்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
இந்திய ஒன்றிய முசுலிம் லீக் அரசியல்வாதிகள்
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
கேத்லின் கென்யான்

கேத்லின் கென்யான் (Kathleen Kenyon, 5 சனவரி 1906 - 24 ஆகத்து 1978), ஒரு முன்னணி பிரித்தானியக் கற்காலத்தைப் பற்றிய ஆராயும் தொல்லியல்துறை ஆராய்ச்சியாளர் ஆவார். இவர் 1952 முதல் -1958 வரை ஜெரிக்கோ என்ற இடத்தில் நடைபெற்ற அகழ்வாராய்ச்சி மூலம் நன்கு அறியப்பட்டவர், மேலும் 20 ஆம் நூற்றாண்டின் மிகவும் செல்வாக்குள்ள தொல்பொருள் ஆராய்ச்சியாளர்களில் ஒருவராக விளங்கினார். இவர் 1962 முதல் 1973 வரை இலண்டன், ஆக்சுபோர்டில் உள்ள அக்சு கல்லூரியின் முதல்வராகவும் இருந்துள்ளார்.

வரலாறு
1906 ஆம் ஆண்டில் கேத்லீன் கென்யான் பிரடெரிக் கென்யான் என்பாருக்கு மூத்த மகளாக இங்கிலாந்தின் இலண்டனில் பிறந்தார். இவரது தந்தை விவிலிய விவிலியத்தில் சிறந்த அறிஞர் ஆவார். மேலும் பிரித்தானிய அருங்காட்சியகத்தின் இயக்குநராகவும் பணியாற்றியுள்ளார். இவரது தாத்தா ஜான் ராபர்ட் கென்யான் "ஆல் சோல்ஸ் கல்லூரி"யில் பாதுகாவலராகவும் சிறந்த வழக்கறிஞராகவும் விளங்கினார். இவரது கொள்ளுப் பாட்டனார் லாயிட் கென்யான் அரசியல்வாதியாகவும் வழக்கறிஞராகவும் இருந்துள்ளார். லண்டனின் ப்ளூம்ஸ்பரி என்ற இடத்தில் அமைந்துள்ள பிரித்தானிய அருங்காட்சியகத்துடன் இணைக்கப்பட்ட ஒரு வீட்டில், அவரது தாயார் அமி கென்யன் மற்றும் சகோதரி நோரா கென்யானுடன் வளர்ந்தார். முரட்டுத்தனமான மற்றும் பிடிவாதமான குணங்களை கொண்ட இவர் சிறுவயதில் மீன்பிடிப்பது, மரங்கள் ஏறுவது  போன்ற பலவிதமான விளையாட்டுகளில் ஈடுபட்டுள்ளார்

இவரும் இவரது சகோதரியும் நன்கு படித்தவராக திகழ வேண்டுமென்பதற்காக பரந்தபட்ட வாசிப்பு மற்றும் சுதந்திரமாக படிப்பதற்கு இவரது தந்தை கேத்லீன் நன்கு ஊக்கப்படுத்தினார். பிரித்தானிய மியூசியத்தில் தனது தந்தையின் நிலைப்பாடு தனக்கு குறிப்பாக, கல்விக்கு உதவியாக இருந்தது என்று கென்யான் பின்னாட்களில் குறிப்பிடுகிறார். வரலாற்றில் சிறந்து விளங்கிய காத்லீன் பள்ளியில் பல விருதுகளை வென்றுள்ளார். செயிண்ட் பால் மகளிர் பள்ளியில் படிப்புதவி பெற்ற முதல் மாணவியாக திகழ்ந்துள்ளார். ஆக்சுபோர்டில் படிக்கும்போது கென்யான் பல்கலைக் கழகங்களுக்கிடையே நடைபெற்ற வளைதடிப் பந்தாட்ட விளையாட்டில் வெற்றியினை ஈட்டு தந்துள்ளார். 1929 இல் பட்டம் பெற்ற இவர் ஆக்சுபோர்டு பல்கலைக்கழக தொல்பொருள் சங்கத்தின் முதல் பெண் தலைவரானார். மேலும் தொல்லியல் துறையில் தனது பணியினைத் தொடங்கினார். ஐரோப்பா முழுவதும் பல முக்கிய தளங்களில் பணிபுரிந்திருந்தாலும் 1950 களில் எரிக்கோவில் நடத்தப்பட்ட அகழ்வாராய்ச்சிகளே இவரை இவரது துறையில் முன்னணி தொல்பொருள் ஆராய்ச்சியாளர்களில் ஒருவராக பேசப்பட்டது. கென்யான் 1962 ஆம் ஆண்டில் ஆக்சுபோர்டு, செயின்ட் ஊக்சு கல்லூரியின் முதல்வராக நியமிக்கப்பட்டார். இவர் 1973 ல் ஓய்வு பெற்றார். மேலும் கென்யான் திருமணம் செய்து கொள்ளவில்லை. 1974 ஆம் ஆண்டு முதல்,செஸ்டர் தொல்லியல் சங்கத்தின் கௌரவ துணைத் தலைவர் ஆக நியமனம் செய்யப்பட்டார்.

மேற்கோள்கள்

1906 பிறப்புகள்
1978 இறப்புகள்
பிரித்தானியத் தொல்லியலாளர்கள்
பெண் தொல்லியலாளர்கள்
எம். கே. எம். அப்துல் சலாம் இராவுத்தர்

எம். கே. எம். அப்துல் சலாம் இராவுத்தர் (M. K. M. Abdul Salam Rowther) என்பவர் ஓர் இந்திய அரசியல்வாதியும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி மக்களவைத் தொகுதியிலிருந்து, தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1957 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.

பிறப்பு 
இவர் திருச்சியில் உள்ள பாலக்கரையில், பிப்ரவரி 26, 1921 ஆம் ஆண்டு எம். கே. முகம்மது இப்ராகிம் இராவுத்தர் என்பவருக்கு மகனாக பிறந்தார்.இவர் திருச்சியில் மிகப்பெரும் நிலச்சுவாந்தார் ஆவார்.

கல்வி 
இவர் புனித சூசையப்பர் கல்லூரியில் கல்வி பயின்றார்.

வகித்த பதவிகள் 
 தொழிலதிபர் (தோல் பதனிடுதல்- கட்டுமானம்)
 திருச்சிராப்பள்ளி மாநகராட்சி கவுன்சிலர்
 திருச்சிராப்பள்ளி மாவட்ட காங்கிரஸ் துணை தலைவர்
 திருச்சிராப்பள்ளி மாவட்ட நூலக கமிட்டி உறுப்பினர்
 மெட்ராஸ் பிளையிங் கிளப்பின் நிர்வாக உறுப்பினர் 
 சென்னை மாகாண கவுன்சில் உறுப்பினராக 1952 - 1956 ஆம் ஆண்டு வரை பொறுப்பு வகித்தார்.

குடும்பம்
ஈ.ஏ.ஜி. ஹபிபுன்னிசா பேகம் என்ற மனைவியும், இரண்டு மகள்களும், ஒரு மகனும் உள்ளனர்.

மேற்கோள்கள் 

2ஆவது மக்களவை உறுப்பினர்கள்
திருச்சி மாவட்ட நபர்கள்
இந்திய முஸ்லிம்கள்
இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
நெக்ரசோவைட்டு

நெக்ரசோவைட்டு (Nekrasovite) என்பது  Cu26V2(Sn,As,Sb)6S32. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய தாமிர வனேடியம் சல்போவுப்புக் கனிமமாக இது வகைப்படுத்தப்படுகிறது. கனிமத் தொகுதிகளில் சிறு மணிகளாக சம அளவுத்திட்டத்தில் நெக்ரசோவைட்டு படிகமாகிறது. பழுப்பு நிறத்தில் ஒளிபுகா உலோக கனிமமாக காணப்படுகிறது. மோவின் அளவுகோலில் நெக்ரசோவைட்டின் கடினத்தன்மை மதிப்பு 4.5 என்றும் மற்றும் இதன் ஒப்படர்த்தி 4.62 என்றும் அளவிடப்பட்டுள்ளது.

முதன்முதலில் கிழக்கு உசுபெக்கித்தானின் காய்ராகாட்சு தாதுப் படிவில் 1984 ஆம் ஆண்டு கண்டறியப்பட்டது. 1929 ஆம் ஆண்டு பிறந்த உருசிய கனிமவியலாளர் இவான் யாகோலெவிச்சு நெக்ரசோவ்  நினைவாக கனிமத்திற்கு இப்பெயர் சூட்டப்பட்டது.

மேற்கோள்கள் 

Mindat data with locations 
Webmineral data
Mineral Data Publishing - PDF

செப்புக் கனிமங்கள்
வனேடியம் கனிமங்கள்
சல்போவுப்புக் கனிமங்கள்
சல்பைடு கனிமங்கள்
கனசதுரக் கனிமங்கள்
டி. எஸ். பாலகிருஷ்ண சாஸ்திரி

டி. எஸ். பாலகிருஷ்ண சாஸ்திரி  (Thiruvidaimarudur Sambamurti  Balakrishna Sastrigal) (1919–2003) தமிழ், மலையாளம், கன்னடம், தெலுங்கு மற்றும் ஆங்கில மொழிகளில்  ஹரிகதா கலாட்சேபம் செய்வதில் புகழ்பெற்றவர்.

இளமை வாழ்க்கை 
வேத விற்பன்னரான சாம்பமூர்த்திக்கு , தஞ்சாவூர் மாவட்டம், திருவிடைமருதூரில் 1919-இல் பிறந்தவர் பாலகிருஷ்ண சாஸ்திரி. சிறு வயதில் நாகலெட்சுமியை திருமணம் செய்து கொண்ட பாலகிருஷ்ண சாஸ்திரி, தமது மாமனாரிடம் வேதங்கள், புராணங்கள், இதிகாசங்கள் மற்றும் கர்நாடக சங்கீதத்தையும் முறைப்படி கற்றவர். பின்னர்  சென்னை கிறித்தவக் கல்லூரியில் படித்த  பாலகிருஷ்ண சாஸ்திரி, ஆங்கில இலக்கியத்தில் புலமைப் பெற்றவர். கல்லூரிப் படிப்பை முடித்த பாலகிருஷ்ண சாஸ்திரி, பாரத ஸ்டேட் வங்கியில் பணியில் சேர்ந்தார்.  பணி ஓய்வுக்குப் பின் முழுநேரமாக  ஹரிகதா காலச்சேபங்கள் நாடு முழுவதும் செய்தார்.

குடும்பம் 
பாலகிருஷ்ணன் சாஸ்திரி -  நாகலட்சுமி இணையரின் மூத்த மகன் மௌலி, தமிழ் திரைப்பட இயக்குநர், மேடை நாடகம் மற்றும் திரைக் கதை எழுத்தாளர் மற்றும் திரைப்பட நடிகர் ஆவார். இளைய மகன் எஸ். பி. காந்தன், மேடை நாடகங்கள், தொலைக்காட்சித் தொடர்கள் மற்றும் திரைப்பட இயக்குநர் ஆவார்.

விருதுகள்
 கலைமாமணி விருது, 1972, தமிழ்நாடு அரசு   
 சங்கீத கலாசிகாமணி விருது, 1988, இந்திய நுண்கலைகள் சங்கம், சென்னை
 சங்கீத நாடக அகாதமி விருது, 1993  
 சங்கீத கலா ஆச்சாரியர் விருது, 1997,  மியூசிக் அகாதெமி

மறைவு
 பாலகிருஷ்ண சாஸ்திரி தமது 84-வது அகவையில் 11 சூன் 2003 அன்று வயது முதிர்வால் காலமானார்.

மேற்கோள்கள் 

 Profiles of Artistes, Composers, Musicologists at saigan.com
 
 Harikatha artiste Balakrishna Sastrigal passes away at kutcheribuzz.com

வெளி இணைப்புகள்
Harikatha Mahabharatham
 Harikatha - T.S.Balakrishna Sastrigal - Great Value Pack MP3

1919 பிறப்புகள்
2003 இறப்புகள் 
 தஞ்சாவூர் மாவட்ட நபர்கள்
ஹரிகதா கலைஞர்கள்
தமிழ்நாடு இசை மற்றும் நுண் கலைகள் பல்கலைக்கழகம்

தமிழ்நாடு டாக்டர். ஜெ. ஜெயலலிதா இசை மற்றும் கவின் கலை பல்கலைக்கழகம் (The Tamil Nadu Dr. J. Jayalalithaa Music and Fine Arts University - TNJMFAU), தமிழக இசை மற்றும் நுண்கலைகளை வளர்ப்பதற்காக 2013-இல் தமிழ்நாடு அரசு சென்னையில் நிறுவிய பல்கலைக்கழகம் ஆகும். 
 தமிழ்நாடு இசைப் பல்கலைக்கழகம் என்ற பெயரை, மறைந்த முன்னாள் தமிழக முதல்வர் டாக்டர். ஜெ. ஜெயலலிதா அவர்களின் பெயரில் செப்டம்பர், 2019 முதல் தமிழ்நாடு டாக்டர் ஜெ ஜெயலலிதா இசை மற்றும் கவின்கலைப் பல்கலைக்கழகம் எனப்பெயர் மாற்றம் செய்யப்பட்டது. 31 ஏக்கர் பரப்பளவில் அமைந்த இந்த இசைப் பல்கலைக்கழகத்தில் புதிய கட்டிடங்கள் கட்ட, 11 டிசம்பர் 2020 அன்று தமிழக முதல்வர் எடப்பாடி க. பழனிசாமி அடிக்கல் நாட்டினார்.

பியிற்றுக்கும் படிப்புகள்

இளங்கலை மற்றும் முதுகலை இசை (M. A (Music) 
 வாய்ப்பாட்டு
 வயலின் 
 மிருதங்கம்
 நாகஸ்வரம்
 பரத நாட்டியம் 
 இசையியல்

இளங்கலை மற்றும் முதுகலை நுண்கலைகள் (M. F. A)   
 ஓவியம்
 கட்புலத் தொடர்பாடல்

பட்டயப் படிப்புகள் (3 ஆண்டுகள்) 
  இசை மற்றும் கவின் கலைகள்

சான்றிதழ் படிப்புகள் (2 ஆண்டுகள்)
 வாய்ப்பாட்டு
 வீணை
 வயலின் 
 மிருதங்கம்

தொடர்பு முகவரி
தமிழ்நாடு டாக்டர். ஜெ. ஜெயலலிதா இசை மற்றும் கவின் கலை பல்கலைக்கழகம், 
டாக்டர். டி. ஜி. எஸ். தினகரன் சாலை, 
சென்னை - 600 028
தமிழ்நாடு, இந்தியா.
தொலைபேசி: 044-24629036
மின்னஞ்சல்: tnmfauvc@gmail.com

இப்பல்கலைக்கழகத்துடன் இணைக்கப்பட்ட உறுப்பு நிறுவனங்கள்

 தமிழ்நாடு அரசு இசைக் கல்லூரி, சென்னை
 தமிழ்நாடு அரசு இசைக் கல்லூரி, மதுரை
 தமிழ்நாடு அரசு இசைக் கல்லூரி, கோயம்புத்தூர்
 தமிழ்நாடு அரசு இசைக் கல்லூரி, திருவையாறு
தமிழ்நாடு அரசு இசைக் கல்லூரி
 அரசு சிற்பக் கல்லூரி 
 எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம் 
 இராணி மெய்யம்மை ஆச்சி தமிழ் இசைக் கல்லூரி 
 சிறீ அன்னை காமாட்சி கலைக்கூடம் 
 பிரிட்ஜ் கவின் கலைகள் அகாதமி 
 கலைக்காவேரி கவின் கலைகள் கல்லூரி 
 அரசு கவின் கலைகள் கல்லூரி
 தியாகராசர் இசைக் கல்லூரி 
 ரவிராஜ் கவின் கலைகள் கல்லூரி
 மெக்கன்ஸ் ஊட்டி கட்டிடவடிவமைப்பு நிறுவனம்
 அழகப்பா நிகழ்த்துக் கலைக் கல்லூரி
 சென்னை திரைப்பட தொழில் பள்ளி 
 ஸ்ரீ ரேகானுகாம்பாள் கவின் கலைகள் மற்றும் கைவினைக் கல்லூரி 
 பால்மி டியோர்  திரைப்பட மற்றும் ஊடக கல்லூரி

மேற்கோள்கள்

வெளி இணைப்புகள்
 The Tamil Nadu Dr.J.Jayalalithaa Music and Fine Arts University, University Affiliated Colleges
தமிழ்நாடு டாக்டர். ஜெ. ஜெயலலிதா இசை மற்றும் கவின் கலை பல்கலைக்கழகத்தின் இணையதளம் 
  பல்கலைகழகத்தின் பாடப் பிரிவுகள்

இசை
இந்திய பல்கலைக்கழகங்கள்
தமிழ்நாட்டுப் பல்கலைக்கழகங்கள்
இசைப் பல்கலைக்கழகங்கள்
ஜூங்கா (திரைப்படம்)

ஜூங்கா (Junga) 2018இல் வெளிவந்த தமிழ் அதிரடித் திரைப்படம் இயக்கம் கோகுல். இதில் விஜய் சேதுபதி, சாயீஷா சாகல், மடோனா செபாஸ்டியன் ஆகியோர் நடித்துள்ளனர். இப்படத்தில் விஜய் சேதுபதி, யோகி பாபு ஆகியோருடைய நடிப்பும், நகைச்சுவையும் நன்கு பேசப்பட்டது இசையமைப்பு சித்தார்த் விபின். இப்படத்தின் பெரும்பாலான காட்சிகள் பாரிஸில் படமாக்கப்பட்டுள்ளது.

கதை
தாதா ஜூங்காவை (விஜய் சேதுபதி) செயற்கை மோதல் செய்வதற்காக காவல்துறை ஒரு வாகனத்தில் அவரை அழைத்துச் செல்வதிலிருந்து கதை தொடங்குகிறது. உதவி ஆணையாளர் மணிமாறன் (வினோத் முன்னா) மற்றும் துரைசிங்கம் (இராசேந்திரன்) ஆகியோருடன் காவல் வாகனத்தில் செல்லும் போது தனது கதையைத் தொடங்குகிறார் ஜூங்கா. அவர் பொள்ளாச்சியில் பேருந்து நடத்துனராக பணிபுரிகிறார். அவர் தொப்புலியை (மடோனா செபாஸ்டியன்) காதலித்து வருகிறார். இவரது தாத்தாவும், அப்பாவும் சேர்த்து அவர்களுக்கு சொந்தமான "சினிமா பாரடைஸ்" என்ற திரையரங்கத்தை குமாரசாமி செட்டியாரிடம் (சுரேஷ் சந்திர மேனன்) இழந்ததை அவரது தாய் (சரண்யா பொன்வண்ணன்) கூறியதும் அதை மீட்க எண்ணுகிறார். இதற்காக சென்னை சென்று சம்பாதிக்க முயல்கிறார். ஒரு நாள் செட்டியார் தனது திரையரங்கத்தை விற்க முயல்வதை அறிந்து அவரைத் தடுக்கிறார். சொத்தை மீட்க பாரிஸிலிருக்கும் செட்டியாரின் மகள் யாழினியை கடத்தத் திட்டமிட்டு தனது உதவியாளர் யோ யோவுடன் பிரான்ஸ் செல்கிறார். அங்கே ஒரு மாஃபியா கும்பல் யாழினியை கடத்தி செல்கிறது. ஜூங்கா யாழினியை எவ்வாறு அவர்களிடமிருந்து மீட்கிறார், என்பதும், இந்தியா வந்து எவ்வாறு செட்டியாரிடம் பேசி தனது சொத்தை மீட்கிறார். ஏன் காவல் துறை அவரை சுட நினைக்கிறது என்பதுமாக மீதிக்கதை செல்கிறது.

நடிகர்கள்

விஜய் சேதுபதி—தாதா ஜூங்கா, இவருடைய தந்தை தாதா ரங்கா ,அவருடைய தாத்தா தாதா லிங்கா
சாயீஷா சாகல்  - யாழினியாக
மடோனா செபாஸ்டியன் தொப்புலியாக
சுரேஷ் சந்திர மேனன் - யாழினியின் தந்தை குமாரசாமி செட்டியாராக
யோகி பாபு - ஜுங்காவின் உதவியாளர் யோ யோவாக
இராசேந்திரன் (நடிகர்) - துரைசிங்கமாக
சரண்யா பொன்வண்ணன் - ஜுங்காவின் தாயாராக
ராதாரவி - சோப்ராஜாக
டெல்லி கணேஷ்  - சுகுமாராக
விஜயா பாட்டி  - ஜுங்காவின் பாட்டியாக
வினொத் முன்னா 
கோகுல் சிறப்புத் தோற்றம்

ஒலித் தொகுப்பு

சித்தார்த் விபின் இசையில் 30 ஆகஸ்ட் 2013 இல் ஆறுபாடல்கள் கொண்ட தொகுப்பு  வெளியிடப்பட்டது..

வெளியீடு
தமிழ் நாட்டின் பட உரிமை 12 கோடிக்கு விற்கப்பட்டது.

மேற்கோள்கள்

இந்திய நகைச்சுவைத் திரைப்படங்கள்
இந்தியத் தமிழ்த் திரைப்படங்கள்
2018 தமிழ்த் திரைப்படங்கள்
விஜய் சேதுபதி நடித்த திரைப்படங்கள்
சாயிஷா நடித்த திரைப்படங்கள்
ராதாரவி நடித்த திரைப்படங்கள்
யோகி பாபு நடித்த திரைப்படங்கள்
டெல்லி கணேஷ் நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
கோகுல் (இயக்குநர்)

கோகுல் என்பவர் தமிழ்த் திரைப்பட இயக்குநர் ஆவார். 2011ல் நடிகர் ஜீவாவின் நடிப்பில் ரௌத்திரம் (திரைப்படம்) என்பதை இயக்கினார்.

விஜய் சேதுபதியின் நடிப்பில் இதற்குத்தானே ஆசைப்பட்டாய் பாலகுமாரா, கார்த்திக் சிவகுமார் நடிப்பில் காஷ்மோரா போன்ற திரைப்படங்களை இயக்கியுள்ளார்.

திரைப்படங்கள்

மேற்கோள்கள்

புற இணைப்புகள் 

தமிழ்த் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
வாழும் நபர்கள்
சென்னை நபர்கள்
சென்னைத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
அடுக்கு வீட்டு அண்ணாசாமி (தொலைக்காட்சித் தொடர்)

அடுக்கு வீட்டு அண்ணாசாமி இது ஒரு சிங்கப்பூர் நாட்டு நகைச்சுவை கலந்த தமிழ்மொழித் தொலைக்காட்சி தொடர் ஆகும். இந்த தொடரை 'விக்னேஸ்வரன் மற்றும் குமரன் சுந்தரம்' என்பவர்கள் இயக்க, வி. மோகன், உதயசௌந்தரி, ஜெயகனேஷ் ஈஸ்வரன், வீரராகவன், ஜமுனா ராணி உள்ளிட்ட பலர் நடித்துள்ளார்கள்.

இந்த தொடரானது 'பி. கிருஷணன்' என்பவரால் வானொலியில் ஒளிபரப்பான 'அடுக்கு வீட்டு அண்ணாசாமி' என்ற தொடரின் கதாபாத்திரங்களை மையமாக வைத்து எடுக்குப்பட்டுள்ளது. இந்த தொடர் அக்டோபர் 22, 2018 முதல் சனவரி 11, 2018 வரை திங்கள் முதல் வியாழன் வரை இரவு 8 மணிக்கு வசந்தம்யில் ஒளிபரப்பாகி 43 அத்தியாங்களுடன் நிறைவு பெற்றது. இந்த தொடரின் இறுதிப் பகுதி ஜனவரி 12ஆம் திகதி 44 நிமிடங்கள் ஒளிபரப்பானது.

கதைச்சுருக்கம்
இந்த தொடரின் கதையானது சிங்கப்பூர் நாட்டில் 1970ஆம் ஆண்டில் ஒரே அடுக்கு வீட்டில் குடியிருக்கும் தமிழ் குடும்பத்தினாராகிய அண்ணாசாமியையும் அவரை சுற்றி நடக்கும் நிகழ்வுகளை நகைச்சுவை வடிவில் சொல்லப்படுகின்றது.

நடிகர்கள் 
 வி. மோகன் - அண்ணாசாமி
 உதயசௌந்தரி - கோகிலவாணி (அண்ணாசாமியின் மனைவி)
 ஜெயகனேஷ் ஈஸ்வரன் - ராஜேந்திரன் (அண்ணாசாமியின் மகன்)
 குயிலி - (அண்ணாசாமியின் அக்கா) சிறப்புத் தோற்றம் 
 வீரராகவன் - பஞ்சசாரம்
 ஜமுனா ராணி - காந்திமதி
 சஜினி - சாந்தம்மாள்
 விக் னேஸ்வரி - ஷைலஜா
 பராசக்தி - பாமா 
 ஜெயராம் - நீதிவேந்தன் 
 எலியாஸ் - ஆரோக்கியசாமி 
 ஜேம்ஸ் துரைராஜ் - பாஷா 
 நித்தியா ராவ் - தைரியலட்சுமி

மேற்கோள்கள்

வெளி இணைப்புகள்
 vasantham TV Official Website  
 Mediacorp Vasantham (முகநூல்)
 Mediacorp Vasantham YouTube

வசந்தம் தொலைக்காட்சி நிகழ்ச்சிகள்
சிங்கப்பூர் தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் நகைச்சுவைத் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்